Atakus

▾1.

> "*Et ordsprog på Bara Magna lyder, 'Hvis du ikke hader Atakus, kan du umuligt have mødt ham.'*"
> — Fortælleren, *Mata Nui's Guide to Bara Magna*
>
>

**Atakus** er en Agori fra Klippestammen, som fungerer som en assistent for Skrallerne. Han er også en hemmelig agent, der er loyal over for Velika.

## Biografi

### Tidligt liv

Atakus levede på Spherus Magna under ledelse af Klippens Elementherre. Inden slutningen af Kernekrigen kom Atakus til at tjene et Stort Væsen med en plan om at regere Spherus Magna, når den blev gendannet af Mata Nui. Dette Store Væsen gav Atakus kommunikationsteknologi, så Atakus kunne forsyne ham med information, mens det Store Væsen, der tog navnet "Velika", gemte sig i det matoranske univers.

### Bara Magna

#### Den nordlige region

Da Splintringen indtræf befandt Atakus sig i Det Store Ødes region, som dannede sin egen planet. Atakus blev adskilt fra sin hjemegn og bosatte sig med sine andre stammemedlemmer nord for de Sorte Stikbjerge. Over en periode på 100.000 år brugte han sin kommunikationsteknologi til at rapportere information til Velika.

Under baterra-angrebene arbejdede Atakus i en Skrall-fæstning styret af Tuma i de nordlige Sorte Stikbjerge. Han var portvagt og gav adgang til en forsyningsvogn med træstammer, der skulle bruges til brænde. Dog var træet i virkeligheden en række forklædte baterraer, som angreb og overrumplede fæstningen. Efter det efterfølgende slag påtog Atakus sig ansvaret for de overlevende Klippe-Agorier og førte dem sydpå i kølvandet på den tilbagetrukne Skrall-hær.

På et tidspunkt opdagede Skrallerne et våbenlager, som de tilskrev baterraerne. Velika hjalp Atakus med at få et par lysende Skrall-stammeklinger fra dette lager.

#### Roxtus

Da stammen havde slået sig ned i Roxtus, tog Atakus flere jobs. For det første fungerede han som assistent for Skraller, der konkurrerede i arenakampe. Han fortsatte også med sit gamle job som portvagt og blev Tumas talsmand over for Agorier fra andre stammer. Atakus tog engang kontakt til en af deres tilfangetagne Agorier, Metus, som tilbød sin hjælp i Klippestammens kampe. Tuma var først usikker omkring det, så Atakus fik til opgave at teste Agoriens loyalitet.

Atakus fik til opgave at ledsage en Skrall til en arenakamp i Vulcanus. Efter at have vundet kampen rejste Skrallen for at mødes med Metus, mens Atakus vendte tilbage til Roxtus.

Mens han var i Roxtus, blev han kontaktet af en Agori sendt af Raanu for at få Skrallernes hjælp til at kæmpe mod Benjægerne. Atakus hånede offentligt Agoriens forsøg på at vinde de andre landsbyers tillid og fortalte ham, at Skrallernes loyalitet var midlertidig og til salg. Efter at have betalt med en stor mængde Thornaxer modtog Agorierne Atakus' Mærke, hvilket gav ham mulighed for at finde en Skrall og købe dens segl, bevis på deres nye kontrakt om at kæmpe for Vulcanus.

Atakus lod en karavane med mad og vand komme ind i Roxtus, uden at vide at Strakk og Gresh gemte sig i vognen. Efter at nogle Spikiter blev sluppet fri i Roxtus af de to, besluttede Atakus at blive ved landsbyens indgang for at forhindre væsenerne i at flygte, men blev slået bevidstløs, da Strakk faldt på ham.

Atakus deltog i slaget i Roxtus, hvorefter Klippestammen blev forvist til Ødemarkerne

### Spherus Magna

Ved at benytte prototyperobotten, lykkedes Mata Nui med at fuldføre sin mission om at gendanne Spherus Magna. Atakus lever nu på planeten igen.

## Evner og særpræg

Atakus er en voldsom og stærk kriger, og er dygtig til at parere med det ene sværd og slå med det andet. Han er dog alt for selvsikker og svag mod mere listige modstandere.

Atakus idoliserer Stronius og tilbragte det meste af sin fritid med elitekrigeren i håb om at lære kampteknikker. Stronius tolererede hans tilstedeværelse og fik nogle gange Atakus til at torturere tilfangetagne Voroxer.

### Redskaber

Atakus bærer to lysende Skrall-stammeklingeer lavet at prototypeteknologi af de Store Væsener. Atakus bruger dem med stor stolthed.

## Sætoplysninger

8972 Atakus blev udgivet som et lille sæt tidligt i 2009, og indeholder tretten dele. Sættet indeholdt to sværd med selvlysende midter.

## Citater

> "*Ingen rider ind i Roxtus uden at komme forbi mig. Og dem, der gør, heh, kommer aldrig ud.*"
> — Atakus, *BIONICLE.com*
>
>

## Optrædener

* *BIONICLE: Mata Nui's Guide to Bara Magna*

**Aktivitetsbøger**
* *BIONICLE: Glatorian*
	+ *Krydsningen*
* *BIONICLE Glatorian 1: Bara Magnas ørken* **(FO)**

**Promoverende**
* *Secrets of Bara Magna!*
* *My LEGO Network BIONICLE Campaign*
* *Glatorian Arena* **(SK)**
* *Glatorian Arena 2* **(SK)**

**Kortspil**
* *BIONICLE: The Legend Rreborn* **(IK)**

## Referencer

1. ↑ 1,0 1,1 "Chat with Greg Farshtey," side 521, opslag 11484839. LEGO Message Boards.
2. ↑ 2,0 2,1 "Chat with Greg Farshtey," side 441, opslag 10954947. LEGO Message Boards.
3. ↑ 3,0 3,1 3,2 3,3
*Mata Nui's Guide to Bara Magna*, s. 15.
4. ↑ "Chat with Greg Farshtey," side 527, opslag 11532947. LEGO Message Boards.
5. ↑ "Chat with Greg Farshtey," side 526, opslag 11525829. LEGO Message Boards.

"Bara Magnas ørken". *BIONICLE Glatorian* 1.
*My LEGO Network* BIONICLE Campaign.
8. ↑ "Kapitel 4."

Angiv venligst en bog, der skal henvises til.

## Eksterne links

* Byggevejledning til 8972 Atakus på DBW
* Atakus' My Lego Network-side

en:Atakus
de:Atakus
fr:Atakus
es:Atakus